สวัสดีค่ะมีปัญหาอยากสอบถามค่ะ..พอดีประมาณ3เดือนกว่าๆที่ผ่านมาดูแลคนป่วยในบ้านเข้าๆออกๆรพ.บ่อยมากประกอบกับทำงานนอนดึกมากๆแล้วตื่นเช้าทุกวัน.ช่วงแรกๆก็ไม่เป็นอะไรนะคะแต่ตอนนี้คือใจเต้นเร็วเหนื่อยง่ายมีความเครียดด้วย เป็นคนคิดมากค่ะตอนดึกๆจะชอบตื่นขึ้นมาแล้วนอนไม่หลับ..ตอนนี้เครียดมากๆค่ะแล้วมีอาการแน่นหน้าอกเป็นบางครั้งไปตรวจไขมันแล้วก็บอกปกติตรวจวัดคลื่นหัวใจบอกว่าใจเต้นเร็วไปหน่อยนอกนั้นก็ไม่บอกอะไรเลยค่ะ...ตอนนี้เครียดมาก..กลัวเป็นโรคหัวใจกับไขมันสูงมากๆค่ะ...ที่บอกว่าตรวจไขมันตอนดึกลืมตัวลุกมาดื่มน้ำประมาณครึ่งแก้ว..แต่บอกไปแล้วนะคะเค้าตรวจได้...อยากสอบถามคุณว่าอาการที่เป็นจะมีโอกาสเป็นโรคหัวใจ โรคหลอดเลือดหรือโรคไขมันหรือปล่าวคะ ปล.ให้ยาลดความดันโลหิตมาทานค่ะแต่ปกติทานยาลดความดันอยู่..สามารถกินร่วมกันได้ไม่เป็นไรใช่มั๊ยคะ ขอบที่ตอบคำถามล่วงหน้านะคะ🙏🙏
สวัสดีค่ะ อาการใจเต้นเร็วอาจเกิดจาก1.สาเหตุทายกาย-โรคหัวใจ เช่น หัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย-โรคปอดเช่น หอบหืด ถุงลมโป่งพอง-โรคต่อมไทรอยด์ทำงานมากผิดปกติ-การใช้ยาหรือสารเสพติดที่กระตุ้นการทำงานของหัวใจ2.สาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยหากมีเรื่องความเครียด ความกังวลร่วมด้วย อาจเป็นสาเหตุทางจิตใจได้เช่นกันแนะนำการรับประทานยาลดความดันตามที่แพทย์สั่งอย่างสม่ำเสมอ ยาลดความดันโลหิตและยาลดความดันน่าจะเป็นยาในกลุ่มเดียวกันค่ะ หากแพทย์ให้รับประทานคู่กันก็สามารถทานได้การดูแลตัวเองเบื้องต้น งดการออกแรงหรือทำกิจกรรมที่ทำให้เหนื่อย ดูแลสุขภาพทั่วไป งดเครื่องดื่มแอลกอฮอล์หรือคาเฟอีน หยุดสูบบุหรี่ หยุดใช้ยาที่มีสารกระตุ้นบางชนิด เช่น ยาแก้ไอ ยาแก้หวัด สมุนไพรหรือผลิตภัณฑ์อาหารเสริมแนะนำว่าถ้ามีอาการใจสั่น ร่วมกับเหนื่อยง่ายมากขึ้น ทำกิจกรรมที่เดิมทำได้แต่ตอนนี้เหนื่อย อาจจะต้องไปตรวจดูเพิ่มเติมค่ะว่ามีการทำงานของหัวใจที่ยังปกติอยู่หรือไม่ แพทย์อาจเอ็กซเรย์ปอดและตรวจคลื่นไฟฟ้าหัวใจให้เบื้องต้น ถ้าพบความผิดปกติควรพบแพทย์ด้านหัวใจต่อไป